বিহারের ময়দানে INDIA ব্লকের উপরাষ্ট্রপতি প্রার্থী!

ওয়েব ডেস্ক : ভারতের উপ-রাষ্ট্রপতি নির্বাচনে INDIA ব্লকের প্রার্থী হয়েছেন প্রাক্তন সুপ্রিম কোর্টের বিচারপতি বি সুদর্শন রেড্ডি (B Sudershan Reddy)। বৃহস্পতিবার পাটনায় (Patna) সাংবাদিক বৈঠকে তিনি বলেন, দেশের মোট জনসংখ্যার প্রায় ৬৩ শতাংশ মানুষের প্রতিনিধিত্বকারী রাজনৈতিক দলগুলি তাঁকে প্রার্থী করেছে। তাই এই প্রস্তাব তিনি ফিরিয়ে দিতে পারেননি।

বিহারবাসীর উদ্দেশ্যে রেড্ডি জানান, গণতন্ত্র আজ বিপদের মুখে এবং সেই কারণেই তিনি এই দায়িত্ব নিতে রাজি হয়েছেন। তিনি বলেছেন, “আমি বারবার সংবিধানের শপথ নিয়েছি। শুধু মানা নয়, সংবিধান রক্ষা করা আমার দায়িত্ব। আমি সর্বদা সংবিধানের একটি কপি সঙ্গে রাখি।”

আরও খবর : ভোটার অধিকার যাত্রায় কোণঠাসা বিজেপি-জেডিইউ!

তিনি আরও জানান, INDIA ব্লকের বাইরের কিছু রাজনৈতিক দল এবং কয়েকজন স্বতন্ত্র সাংসদও তাঁকে সমর্থন করছে। রেড্ডি বলেন, আসন্ন উপ-রাষ্ট্রপতি নির্বাচন (Vice predent Election) হবে সাম্প্রতিক সময়ের অন্যতম গুরুত্বপূর্ণ নির্বাচন। তিনি স্পষ্ট জানিয়ে দেন যে ভবিষ্যতে কোনও রাজনৈতিক দলে যোগ দেওয়ার ইচ্ছে তাঁর নেই। রেড্ডি নিখোঁজ প্রাক্তন উপরাষ্ট্রপতি ধনখড়কে নিয়েও প্রশ্ন তোলেন।

এই সাংবাদিক বৈঠকে উপস্থিত ছিলেন আরজেডি নেতা তেজস্বী যাদব (Tejashwi Yadav)। তিনি ঘোষণা করেন, তাঁর দলের সব সাংসদ রেড্ডিকে ভোট দেবেন। পাশাপাশি তিনি অভিযোগ করেন, প্রধানমন্ত্রী নরেন্দ্র মোদি (Narendra Modi) ও স্বরাষ্ট্রমন্ত্রী অমিত শাহ (Amit Shah) নির্বাচন কমিশনকে ব্যবহার করে গণতন্ত্র ধ্বংসের চেষ্টা করছেন। যাদবের দাবি, বিহারের মানুষ এ ধরনের প্রচেষ্টা ব্যর্থ করে দেবে।

দেখুন অন্য খবর :